Abdulaziz Komilov Dushanbeda Piter Siyyarto bilan muzokaralar o‘tkazdi

2018 yilning 4 may kuni O‘zbekiston Respublikasi tashqi ishlar vaziri Abdulaziz Komilov Dushanbe shahrida Vengriya Tashqi iqtisodiy aloqalar va tashqi ishlar vaziri Piter Siyyarto bilan uchrashdi. Bu haqda TIV axborot xizmati xabar bermoqda.
Tashqi siyosat idoralari rahbarlari tomonidan O‘zbekiston-Vengriya hamkorligining turli yo‘nalishlardagi dolzarb masalalari muhokama qilindi.
Uchrashuvda davlatlararo hamkorlikni rivojlantirish, biznes munosabatlarini va ilmiy-madaniy almashinuvlarni faollashtirish, ta'lim muassasalari o‘rtasidagi aloqalarni mustahkamlashdan tomonlar birdek manfaatdor ekanligi tasdiqlandi.
Vazirlar mintaqaviy va xalqaro kun tartibidagi masalalarga alohida e'tibor qaratdilar.